Diari Oficial de la Generalitat Valenciana


Sumari del DOGV 4453, del 05-03-2003 (2003/2536)

Informació pública de la suspensió temporal de llicències a les zones UI-1, SUR-2 i part de la U-1.
---------------------------------------------------------------------------------------------------

### Dades del document

Número de DOGV
:   4453

Data del DOGV
:   05-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2536


Organisme emissor
:   Ajuntament d'Onda

Tipus de document
:   Anunci

Informació pública de la suspensió temporal de llicències a les zones UI-1, SUR-2 i part de la U-1. [2003/F2536]
  
El Ple de l'ajuntament, en sessió ordinària celebrada amb data 27 de gener de 2003, ha adoptat entre altres el següent acord:
  
«7è. Dictamen sobre suspensió temporal de llicències en zones UI-1, SUR-2 i part de U-1.
  
Comença la consideració d'aquest punt de l'ordre del dia eximint la Secretaria, per manifestar a requeriment de la Presidència que tots els assistents coneixen el seu contingut, de la lectura del dictamen de la Comissió Informativa Permanent d'Ordenació del Territori, de data 21 de gener de 2003, que es passa a transcriure literalment:
  
?Vist que el Pla General d'Ordenació Urbana d'Onda, homologat per la Comissió Territorial d'Urbanisme de Castelló el 22 de juliol de 1998, va qualificar els terrenys situats entre la ronda Nord i la carretera C-223 (Carretera de Tales-zona nord-oest del nucli urbà) com a sòl urbà industrial UI-1 i SUR-2, permetent-se en estos la nova implantació de xicotetes indústries i el manteniment de les existents, en coexistència amb altres usos residencials i terciaris.
  
Vist que gran part del sòl urbà industrial UI-1 no té la condició de solar, per la qual cosa resulta necessari l'execució d'obres d'urbanització per a la implantació dels serveis que exigeix l'article 6 de la Llei 6/1994, de 14 de novembre, Reguladora de l'Activitat Urbanística Valenciana, per mitjà del desenvolupament d'un programa d'actuació integrada.
  
Vista la intenció municipal de procedir a la urbanització dels terrenys de referència i a la redefinició dels usos permesos en la zona, d'acord amb el predomini dels usos residencials en l'àrea de referència.
  
Vist que per la corporació s'ha iniciat l'estudi previ a la futura programació dels terrenys, existint a data de hui plànol de situació que delimita específicament el perímetre previst per a la futura ordenació urbanística, que comprén el sòl urbà industrial zona UI-1 del Pla General d'Ordenació Urbana d'Onda (des de la ronda Nord fins al camí de Fanzara), el sòl urbanitzable SUR-2 i part del sòl urbà U-1 (comprés entre la crta. C-223 i el carrer de Matilde Salvador i la seua prolongació, amb l'exclusió del carrer del Perpetu Socors).
  
Atés el que disposa l'article 57 de la Llei 6/1994, de 15 de novembre, Reguladora de l'Activitat Urbanística Valenciana, en relació amb l'article 152.1 i 3 del Reglament de Planejament de la Generalitat Valenciana (Decret 201/1998), que faculten els òrgans administratius competents per a sotmetre a informació pública els plans o programes per, fins i tot abans de convocar aquesta, acordar la suspensió de l'atorgament de llicències de parcel·lació de terrenys, edificació i demolició per a àrees o usos determinats, a fi de facilitar l'estudi o reforma de l'ordenació urbanística, suspensió que s'extingirà en el termini d'un any prorrogable a un altre i que haurà de ser publicada en el Diari Oficial de la Generalitat Valenciana.
  
Tenint en compte l'informe tecnicojurídic municipal que figura en l'expedient, de data 16 de gener de 2003, en el que es manifesten les consideracions tècniques i jurídiques sobre l'assumpte de referència.
  
Propose a la Comissió Informativa Permanent d'Ordenació del Territori que dictamine favorablement el següent:
  
Primer. Acordar la suspensió temporal, pel termini d'un any, de l'atorgament de llicències de parcel·lació de terrenys, edificació i demolició en l'àrea compresa pel sòl urbà industrial zona UI-1 del Pla General d'Ordenació Urbana d'Onda (des de la ronda Nord fins al camí de Fanzara), sòl urbanitzable SUR-2 i part del sòl urbà U-1 (comprés entre la crta. C-223 i el carrer de Matilde Salvador i la seua prolongació, amb l'exclusió del carrer del Perpetu Socors), d'acord amb el plànol adjunt, al objecte de facilitar l'estudi o reforma de l'ordenació urbanística.
  
Segon. Disposar la publicació del present acord en el Diari Oficial de la Generalitat Valenciana, de conformitat amb l'article 57.1.A) de la Llei 6/1994, de 15 de novembre, Reguladora de l'Activitat Urbanística Valenciana.
  
Obert el corresponent debat, intervé el senyor Ibáñez Bordonau, que pregunta si el programa de la mencionada àrea serà per gestió directa, el motiu de la suspensió de les llicències i si afectarà a la construcció de la ronda Nord.
  
Contesta el senyor Nebot Monzonís indicant que serà per gestió directa, que la llei permet la suspensió de llicències en el moment que es pretén canviar la qualificació dels terrenys, i que la mencionada suspensió no suposa cap problema en la construcció de la ronda Nord.
  
Sotmesa la proposta a votació, es va informar favorablement, amb els vots a favor del senyor Nebot Monzonís, la senyora Verdiá Cerdá, el senyor Morte Poles, el senyor Salvador Pérez, el senyor Aguilella Aguilella (PSOE), i el senyor Centelles Mariner (Bloc Nacionalista Valencià), i els vots en contra de la senyora Blanes Cardenal, el senyor Ibáñez Bordonau i el senyor Mundina Sol (PP).-
  
Promogut el debat per part de la Presidència, cap dels regidors assistents sol·licita fer ús de la paraula, per la qual cosa la proposta d'acord continguda en l'anterior dictamen se sotmet directament a votació, i s'aprova per majoria d'11 vots a favor, que corresponen a: Enrique Navarro Andreu, María Lidón Adelantado Puchal, José Miguel Morte Poles, Joaquín Nebot Monzonís, Antonio López Marín de Robles, José Martínez Belloso, Ana Victoria Franch Santos, Carmen Verdiá Cerdá, Joaquín Aguilella Aguilella i Juan Miguel Salvador Pérez (Grup Socialista), i a José Julio Centelles Mariner (Grup BNV); i sis abstencions, que corresponen a Alicia Blanes Cardenal, Pascual Vicente Mundina Sol, Rubén Ibáñez Bordonau, María Teresa Ballester Gil, Juan Baila Notari i Sergio Mauro Barea Feliu (Grup Popular).»